ธปท.ไม่อนุมัติแบงก์หยุดกรณีพิเศษ 12 เม.ย. หวั่นกระทบเศรษฐกิจ
ธปท.ไม่อนุมัติแบงก์หยุดกรณีพิเศษ 12 เม.ย. หวั่นกระทบเศรษฐกิจ
6 มี.ค. 2561

ธนาคารแห่งประเทศไทย (ธปท.) ออกประกาศว่า ไม่มีการประกาศวันหยุดทำการของสถาบันการเงิน และสถาบันการเงินเฉพาะกิจเป็นกรณีพิเศษ โดยระบุว่า ด้วยมีหน่วยงานต่างๆ และประชาชนสอบถามถึงการกำหนดให้วันพฤหัสบดีที่ 12 เมษายน 2561 เป็นวันหยุดกรณีพิเศษสำหรับสถาบันการเงินและสถาบันการเงินเฉพาะกิจหรือไม่
ทั้งนี้ ธปท.ขอแจ้งให้ทราบว่า จะไม่มีการประกาศวันดังกล่าวเป็นวันหยุดทำการของสถาบันการเงินและสถาบันการเงินเฉพาะกิจ เพื่อไม่ให้ส่งผลกระทบต่อกิจกรรมทางเศรษฐกิจในช่วงเวลาดังกล่าว เนื่องจากสถาบันการเงินและสถาบันการเงินเฉพาะกิจถือเป็นตัวกลางสำคัญในการให้บริการทางการเงินแก่ภาคธุรกิจและประชาชน